ȘTIRI… INFORMAȚII… EVENIMENTE… (XXI)

ȘTIRI… INFORMAȚII… EVENIMENTE… (XXI)

S-A ÎNTÂMPLAT ÎN LUNA FEBRUARIE

1.02.1905 – A apărut, la Bucureşti, “Viaţa nouă”, publicaţie lunară, sub direcţia lui Ovid Densuşianu. Revista a devenit principalul organ de presă al mişcării simboliste de la noi.

***

1.02.1912 – A apărut, la Iaşi, revista “Însemnări literare”, sub direcţia lui Mihail Sadoveanu şi a lui George Topârceanu.

***

2.02.1889 – În faţa Teatrului Naţional Bucureşti, sunt instalate primele două lămpi electrice pentru iluminatul public.

***

4.02.1872 – S-a născut pictorul Octav Băncilă (m.03.04.1944).

***

7.02.1777 – S-a născut cărturarul Dinicu Golescu (m.1830).

***

7.02.1895 – Comitetul de conducere al ASTREI decide elaborarea şi publicarea “Enciclopediei române”, sub îndrumarea lui Cornel Diaconovici, primul secretar al asociaţiei. Lucrarea a apărut în 3 volume, între anii 1898-1904.

***

7.02.1935 – Stroe şi Vasilache, celebrul cuplu de comici, prezintă premiera “Bing Bang” – primul film sonor realizat la Bucureşti cu o aparatură construită de inginerul român Argani.

***

8.02.1856 – Barbu Ştirbei decretează desfiinţarea robiei în Țara Românească.

***

8.02.1916 – S-a născut Corneliu Mănescu, ministru de Externe al României în perioada 1961-1972, semnatar al “Scrisorii celor şase”, întocmită în martie 1989, împotriva regimului Ceauşescu (m.26.06.2000).

***

10.02.1945 – Frontul Plugarilor, partidul lui Petru Groza, lansează o chemare către ţărani prin care acesţia erau îndemnați să treacă la împărţirea pămîntului moşierilor, asigurînd că guvernul FND „va consfinţi prin lege lucrările de confiscare a moşiilor şi de împroprietărire a ţăranilor”. În lipsa oricăror reglementări legale, aceste acţiuni au dus la jafuri şi abuzuri cumplite.

***

10.02.1947 – Semnarea de către România a Tratatului de pace cu Puterile Aliate şi Asociate, care încheia şi în plan diplomatic cel de-al doilea război mondial. României i se recunosc drepturile legitime asupra Transilvaniei de Nord şi i se impune plata unor despăgubiri în contul reparaţiilor de război.

***

10.02.1965 – Adunarea Generală a ONU alege România ca membru al Consiliului Economic şi Social pentru o perioadă de trei ani.

***

13.02.1856 – Încep lucrările Congresului de Pace de la Paris care pune capăt Războiului Crimeii. Puterile europene participante semnează un tratat care prevede înlăturarea protectoratului ţarist şi menţinerea suzeranităţii otomane asupra Principatelor, precum şi punerea acestora sub garanţia puterilor europene.

***

14.02.1996 – Biblioteca Apostolică a Vaticanului aprobă pentru Arhivele Statului român microfilmarea unor documente referitoare la istoria României.

Contents